CELEX: 62008CA0305
Language: da
Date: 2009-12-23 00:00:00
Title: Sag C-305/08: Domstolens dom (Fjerde Afdeling) af 23. december 2009 — Consorzio Nazionale Interuniversitario per le Scienze del Mare (CoNISMa) mod Regione Marche (anmodning om præjudiciel afgørelse fra Consiglio di Stato — Italien) (Offentlige tjenesteydelseskontrakter — direktiv 2004/18 — begreberne entreprenør , leverandør og tjenesteyder — begrebet økonomisk aktør — universiteter og forskningsinstitutter — konsortium ( consorzio ) sammensat af universiteter og offentlige myndigheder — væsentligste vedtægtsformål uden gevinst for øje — tilladelse til at deltage i en procedure for indgåelse af en offentlig kontrakt)

27.2.2010   
            
            
               DA
            
            
               Den Europæiske Unions Tidende
            
            
               C 51/8
            
         Domstolens dom (Fjerde Afdeling) af 23. december 2009 — Consorzio Nazionale Interuniversitario per le Scienze del Mare (CoNISMa) mod Regione Marche (anmodning om præjudiciel afgørelse fra Consiglio di Stato — Italien)
   (Sag C-305/08) (1)
   
   (Offentlige tjenesteydelseskontrakter - direktiv 2004/18 - begreberne »entreprenør«, »leverandør« og »tjenesteyder« - begrebet »økonomisk aktør« - universiteter og forskningsinstitutter - konsortium (»consorzio«) sammensat af universiteter og offentlige myndigheder - væsentligste vedtægtsformål uden gevinst for øje - tilladelse til at deltage i en procedure for indgåelse af en offentlig kontrakt)
   2010/C 51/12
   Processprog: italiensk
   
      Den forelæggende ret
   
   Consiglio di Stato
   
      Parter i hovedsagen
   
   
      Sagsøger: Consorzio Nazionale Interuniversitario per le Scienze del Mare (CoNISMa)
   
      Sagsøgt: Regione Marche
   
      Sagens genstand
   
   Anmodning om præjudiciel afgørelse — Consiglio di Stato — fortolkning af Europa-Parlamentets og Rådets direktiv 2004/18 af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114) — udelukkelse af organer med andre forudgående formål end fortjeneste, nemlig forskning, som eksempelvis universiteter fra deltagelse i et offentligt udbud af tjenesteydelser som geofysiske prøveudtagninger
   
      Konklusion
   
   
               1)
            
            
               Bestemmelserne i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter og særligt dets artikel 1, stk. 2, litra a), og artikel 1, stk. 8, første og andet afsnit, som henviser til begrebet »økonomisk aktør«, skal fortolkes således, at enheder, der ikke hovedsageligt forfølger et formål med gevinst for øje, ikke organisatorisk er opbygget som en virksomhed og ikke er fast til stede på markedet, såsom universiteter og forskningsinstitutter samt konsortier bestående af universiteter og offentlige myndigheder, kan deltage i et offentligt udbud af tjenesteydelser.
            
         
               2)
            
            
               Direktiv 2004/18 skal fortolkes således, at det er til hinder for en fortolkning af national lovgivning som den i hovedsagen omhandlede, hvorefter det forbydes enheder som universiteter og forskningsinstitutter, der ikke hovedsageligt forfølger et formål med gevinst for øje, at deltage i en procedure for indgåelse af en offentlig kontrakt, skønt disse enheder i henhold til national lovgivning er berettiget til at tilbyde de af den pågældende kontrakt omhandlede tjenesteydelser.
            
         
      (1)  EUT C 247 af 27.9.2008.